महाराष्ट्र के पालघर में भूकंप के दो झटके, तीव्रता 3.5 और 3.3 आंकी गई
Breaking News Headlines Today, Pictures, Videos and More From Dainik Bhaskar (दैनिक भास्कर), narendra modi, rahul gandhi, amit shah, priyanka gandhi
महाराष्ट्र के पालघर में शनिवार शाम 5:15 बजे और 5:28 बजे भूकंप के झटके महसूस किए गए। राष्ट्रीय भूकंप विज्ञान केंद्र के अनुसाक रिक्टर पैमाने पर इनकी तीव्रता 3.5 और 3.3 रही। जानमाल के नुकसान की कोई खबर नहीं है।
आज की अन्य बड़ी खबरें...
उत्तरी पाकिस्तान में एवलांच, 11 लोगों की मौत 
उत्तरी पाकिस्तान में शनिवार को एवलांच (हिमस्खलन) में चार साल के एक बच्चे सहित 11 लोगों की मौत हो गई। हादसे में 25 लोग घायल भी हुए हैं। 
बेंगलुरु आ रहे नेपाल एयरलाइंस के प्लेन से पक्षी टकराया, प्लेन वापस काठमांडू लौटा
बेंगलुरु जा रहे नेपाल एयरलाइंस के एक विमान से शनिवार को पक्षी टकरा गया। इसके बाद विमान को काठमांडू के त्रिभुवन अंतरराष्ट्रीय हवाईअड्डे पर लौटना पड़ा। विमान सुरक्षित रूप से उतर गया है।तकनीशियन विमान की जांच कर रहे हैं। घटना शनिवार दोपहर करीब 1.45 बजे की है। बेंगलुरु जाने वाली फ्लाइट RA-244 के यात्रियों ने तेज आवाज सुनने की सूचना दी थी।
सिसोदिया को शराब नीति केस में दिल्ली कोर्ट ने समन जारी किया, CBI की चार्जशीट पर लिया एक्शन
दिल्ली शराब नीति केस में दिल्ली की राउज एवेन्यू कोर्ट ने आम आदमी पार्टी के नेता व दिल्ली के पूर्व डिप्टी सीएम मनीष सिसोदिया को समन जारी किया है। कोर्ट ने CBI की सप्लीमेंट्री चार्जशीट का संज्ञान लिया है। सिसोदिया के साथ अर्जुन पांडे, बच्ची लाल और अमनदीप ढल को समन जारी किया गया है। सिसोदिया ढल जेल में हैं। कोर्ट ने यह समन 2 जून के लिए जारी किया है।
PM के खिलाफ अपमानजनक टिप्पणी की, मुंबई में RTI एक्टिविस्ट अरेस्ट
मुंबई पुलिस ने प्रधानमंत्री नरेंद्र मोदी, गृह मंत्री अमित शाह और भाजपा नेता किरीट सोमैया समेत अन्य के खिलाफ 'अपमानजनक' टिप्पणी करने के आरोप में एक RTI कार्यकर्ता को गिरफ्तार किया है। पुलिस ने शनिवार को कहा कि आरोपी की पहचान गुलाम काजी के रूप में हुई है। उसके खिलाफ कई धाराओं में केस दर्ज किया गया है।
दिल्ली में अफसरों के ट्रांसफर पोस्टिंग के अधिकारों पर अध्यादेश के खिलाफ केजरीवाल को मिला ‌BRS का समर्थन
दिल्ली में अफसरों के ट्रांसफर पोस्टिंग के अधिकारों को लेकर केंद्र सरकार के अध्यादेश के खिलाफ CM अरविंद केजरीवाल को BRS (भारत राष्ट्र समिति) का भी समर्थन मिला है। केजरीवाल आज BRS चीफ और तेलंगाना के CM केसीआर से मिले। उन्होंने केसीआर से अध्यादेश के मामले में समर्थन मांगा था। केसीआर ने कहा कि केंद्र सरकार को इस अध्यादेश को तुरंत वापस लेना चाहिए। अगर सरकार इसे वापस नहीं लेगी तो संसद में इस पर आने वाला बिल पारित नहीं होगा। हम लोकसभा और राज्यसभा में अपनी ताकत का इस्तेमाल इस बिल के खिलाफ करेंगे। केसीआर ने अध्यादेश को इमरजेंसी से भी बदतर बताया है।
इसके पहले केजरीवाल को JDU,TMC, NCP, MVA का समर्थन मिल चुका है।
उत्तर पश्चिम पाकिस्तान में सुसाइड अटैक, सुरक्षा बल के दो सदस्यों की मौत
अफगानिस्तान की सीमा से लगे पश्चिमोत्तर पाकिस्तान के अशांत कबाइली जिले में शनिवार को विस्फोटकों से लदी मोटरसाइकिल से एक आत्मघाती हमलावर ने पाकिस्तानी सुरक्षा बलों के काफिले को निशाना बनाया। हमले में दो सुरक्षाकर्मियों की मौत हो गई और 19 अन्य घायल हो गए। एक अधिकारी ने यह जानकारी दी। बम निरोधक दस्ते के प्रभारी इनायतुल्लाह टाइगर ने कहा कि काफिला दक्षिण वजीरिस्तान की यात्रा कर रहा था तभी डेरा इस्माइल खान जिले के चाकन इलाके में उन पर हमला किया गया।
राष्ट्रपति मुर्मू की जाति पर टिप्पणी करने को लेकर केजरीवाल और खड़गे के खिलाफ शिकायत दर्ज
दिल्ली के CM अरविंद केजरीवाल और कांग्रेस अध्यक्ष मल्लिकार्जुन खड़गे सहित अन्य के खिलाफ राष्ट्रपति मूर्मू की जाति पर टिप्पणी करने को लेकर शिकायत दर्ज कराई गई है। उन पर समुदायों के बीच दुश्मनी बढ़ाने और भडकाऊ बयान देने का आरोप लगाया गया है। दरअसल, केजरीवाल और खड़गे ने कहा था कि राष्ट्रपति दलित हैं, इसलिए उन्हें नए संसद भवन के इनॉगरेशन में नहीं बुलाया गया।
जम्मू-कश्मीर के बारामूला में लश्कर का आतंकी गिरफ्तार, एक ग्रेनेड भी बरामद 
जम्मू-कश्मीर के बारामूला में सुरक्षाबलों ने लश्कर के एक आतंकी को गिरफ्तार किया है। मीडिया रिपोर्ट्स के मुताबिक, चंदूसा इलाके के नागबल गांव में आतंकवादियों के छिपे होने की जानकारी मिले थी। इसके बाद सर्च ऑपरेशन चलाया गया। आतंकी ने सुरक्षाबलों को देखकर भागने की कोशिश की लेकिन उसे पकड़ लिया गया।
उसके पास से एक ग्रेनेड भी बरामद किया गया है। आतंकी की पहचान लारीडूरा के रहने वाले मोहम्मद अशरफ मीर के रूप में हुई है, जो लश्कर के आतंकवादी सहयोगी के रूप में काम कर रहा था।
जम्मू-कश्मीर के किश्तवाड़ में मकान गिरने से तीन भाईयों की मौत
जम्मू-कश्मीर के किश्तवाड़ में एक मकान गिरने से तीन भाईयों की मौत हो गई। मीडिया रिपोर्ट्स के मुताबिक घटना शुक्रवार रात की है। मृतकों की पहचान राजेश, साजन और पापू के रूप में हुई है। हालांकि बताया जा रहा है कि परिवार के अन्य सद्स्य सुरक्षित हैं, लेकिन मकान में कितने लोग थे इसकी जानकारी अब तक सामने नहीं आई है। पुलिस मामले में आगे की जांच कर रही है।
हैदराबाद की रियल एस्टेट कंपनी केएम कोहिनूर के दफ्तरों पर IT की रेड
हैदराबाद की रियल एस्टेट कंपनी केएम कोहिनूर के दफ्तरों पर इनकम टैक्स की रेड जारी है। कंपनी के प्रमोटर मोहम्मद अहमद कादरी के बंजारा हिल्स ऑफिस की भी तलाशी ली गई। IT अधिकारियों ने कंपनी ऑफिस और मैनेजिंग डायरेक्टर के घर से कई दस्तावेज जब्त किए। इनमें अकाउंट लॉगबुक, पेमेंट रसीद, हार्ड डिस्क, डिजिटल उपकरणों समेत क्लाइंट्स को बेचे गए फ्लैट्स की जानकारी वाले दस्तावेज शामिल हैं।
30 मई तक रद्द रहेंगीं गो फर्स्ट की उड़ानें
फाइनेंशियल संकट में फंसी एयरलाइन कंपनी गो फर्स्ट ने सभी फ्लाइट्स 30 मई तक रद्द कर दी हैं। इससे पहले शुक्रवार दोपहर तक उड़ानों को 28 मई तक रोका गया था। बाद में देर रात एयरलाइन ने ट्वीट कर इसकी जानकारी दी है। यात्रियों को पूरा रिफंड करा जाएगा।
साउथ फ्लोरिडा हवाईअड्डे पर एक विमान दुर्घटनाग्रस्त, तीन टुकड़ों में बंटा विमान, दो लोगों की मौत
साउथ फ्लोरिडा के एक हवाईअड्डे पर शुक्रवार को एक छोटा विमान दुर्घटनाग्रस्त हो गया। जिसमें दो लोगों की मौत हो गई। टेलीविजन हेलीकॉप्टर फुटेज सेस्ना स्काईवॉक के मुताबिक, विमान रनवे से दूर कई टुकड़ों में टूटा हुआ नजर आया।
पश्चिम बंगाल के झाड़ग्राम में मंत्री बीरबाहा हंसदा के काफिले पर हमला
पश्चिम बंगाल के झाड़ग्राम में राज्य मंत्री बीरबाहा हंसदा के काफिले पर कुर्मी जनजाति के समर्थकों ने हमला कर दिया। टीएमसी नेता अभिषेक बनर्जी के काफिले के इलाके से गुजरने के बाद मंत्री के काफिले पर पथराव किया गया। पढ़ें पूरी खबर...